**Messy Helatorstai Ap. t. 1:1–11**

**Teemat:** Jeesuksen läksiäiset, lupaus Pyhästä Hengestä (yhteys Jumalaan), kerrotaan Jeesuksesta maan ääriin saakka

Edellisessä kirjassani, hyvä Teofilos, kerroin kaikesta siitä, mitä Jeesus teki ja mitä hän opetti, alusta alkaen aina siihen päivään saakka, jona hän Pyhän Hengen voimalla antoi valitsemilleen apostoleille käskynsä, ennen kuin hänet otettiin taivaaseen. Heille hän myös monin kiistattomin todistein osoitti kuolemansa jälkeen olevansa elossa. Hän näyttäytyi heille neljänkymmenen päivän aikana useasti ja puhui Jumalan valtakunnasta. Ollessaan heidän kanssaan aterialla Jeesus sanoi: ”Älkää lähtekö Jerusalemista, vaan jääkää odottamaan sitä, minkä Isä on teille luvannut ja mistä olette minulta kuulleet. Johannes kastoi vedellä, mutta teidät kastetaan Pyhällä Hengellä. Siihen ei ole enää montakaan päivää.”
    Silloin ne, jotka olivat koolla, kysyivät häneltä: ”Herra, onko nyt tullut se aika, jolloin sinä rakennat Israelin valtakunnan uudelleen?” Hän vastasi: ”Ei teidän kuulu tietää aikoja eikä hetkiä, jotka Isä oman valtansa nojalla on asettanut. Mutta te saatte voiman, kun Pyhä Henki tulee teihin, ja te olette minun todistajani Jerusalemissa, koko Juudeassa ja Samariassa ja maan ääriin saakka.”
    Kun hän oli sanonut tämän, he näkivät, kuinka hänet otettiin ylös, ja pilvi vei hänet heidän näkyvistään. Ja kun he Jeesuksen etääntyessä vielä tähysivät taivaalle, heidän vieressään seisoi yhtäkkiä kaksi valkopukuista miestä. Nämä sanoivat: ”Galilean miehet, mitä te siinä seisotte katselemassa taivaalle? Tämä Jeesus, joka otettiin teidän luotanne taivaaseen, tulee kerran takaisin, samalla tavoin kuin näitte hänen taivaaseen menevän.”

*UT2020: 11Hyvä Teofilos, kerroin ensimmäisessä kirjassani kaikesta siitä, mitä Jeesus teki ja opetti. Aloitin alusta 2ja jatkoin siihen asti, kun hän Pyhän Hengen voimalla antoi käskynsä valitsemilleen apostoleille eli valtuutetuille ja kun hänet otettiin ylös taivaaseen. 3Apostolien luokse hän myös saapui ilmielävänä kuolemansa jälkeen. Hän näyttäytyi heille 40 päivän ajan, todisti monin tavoin olevansa elossa ja kertoi Jumalan valtakunnasta.*

*4Kun Jeesus oli heidän kanssaan aterialla, hän kehotti heitä pysymään Jerusalemissa ja odottamaan Isän antaman lupauksen toteutumista. »Tehän kuulitte minulta, 5että Johannes kastoi vedellä mutta teidät kastetaan Pyhällä Hengellä. Siihen ei ole enää montakaan päivää», hän sanoi.*

*6Koolla olevat apostolit kysyivät Jeesukselta: »Herra, nostatko nyt Israelin valtakunnan entiseen asemaansa?» 7»Ei ole teidän asianne tietää määräaikoja ja hetkiä, jotka Isä on omalla vallallaan päättänyt», Jeesus vastasi. 8»Saatte kuitenkin voiman, kun Pyhä Henki tulee teihin. Teistä tulee minun todistajiani täällä Jerusalemissa ja koko Juudeassa, Samariassa ja maan ääriin asti.»*

*9Kun Jeesus oli sanonut tämän, hänet otettiin taivaaseen apostolien silmien edessä. Pilvi vei hänet heidän näkyvistään. 10Kun apostolit tuijottivat taivaalle Jeesuksen etääntyessä, heidän vieressään seisoi äkkiä kaksi valkoasuista miestä. 11Nämä sanoivat: »Galilean miehet, miksi seisotte siinä katselemassa taivaalle? Tuo Jeesus, joka juuri otettiin luotanne taivaaseen, palaa samalla tavalla kuin näitte hänen lähtevän.»*

Tarinatuokio: (luetaan Ap. t. 1:1–11 soveltuvin osin)

Kuinka moni on joskus olla läksiäisissä? (Yhteinen jäähyväis- ja kiitosjuhla, kun joku lähtee vaikka pidemmälle matkalle tai muuttaa toiseen paikkaan) Voidaan kysyä, kenen juhlissa oli jne.

Kuinka moni on joskus ollut erossa omasta perheestään? Joko pidemmän ajan tai vaikka yökylässä tai leirillä muutaman yön?

Millaiset asiat ovat auttaneet, jos kesken kaiken tulee koti-ikävä? (voi kertoa jokin omakohtaisen esimerkin)

Monille auttaa joku tuttu ja tärkeä esine, kuten unilelu tai -rätti. Nykyisin on myös mahdollisuus soittaa videopuheluita vaikka toiselle puolelle maailmaa ja sillä tavoin olla yhteydessä perheeseensä.

Jeesuksen jäähyväisiä on vietetty. Hän lähti maapallolta oman Isänsä luo. Hänen perheellään, opetuslapsillaan on ikävä. He näkivät Jeesuksen vielä muutaman kerran tämän kuoleman jälkeen, mutta sitten he joutuivat hyvästelemään hänet. Sanomaan heipat. Ei ollut videopuhelua, jolla olisi voinut pitää yhteyttä.

Opetuslapset eivät vielä tiedä, mutta Jeesuksella oli suunnitelma, miten hän pystyisi olemaan heidän kanssaan. Hän lupasi heille Pyhän Hengen. Pyhä Henki on vielä parempi kuin videopuhelu. Vaikka häntä ei näe, hän on läsnä, ei vaan puhelulla vaan oikeasti. Muistuttaa opetuslapsia ja myös meitä niistä jutuista, joista Jeesuskin muistutti: Jumalan rakkaudesta ja avusta. Hän auttaa ja rukoilee puolestamme. Hän on näkymätön puolustaja, auttaa meitä ymmärtämään Raamattua. Ihan kuin supersankari tai mielikuvitusystävä, mutta kuitenkin totta. Pyhä Henki auttaa meitä pitämään yhteyttä Jumalaan, hän valaisee niitä ajatuksia, joita Jumalalla meistä on. Hänen viestinsä on tämä (jos käytettävissä on UV-kynä, viestin voi kirjoittaa sillä ja heijastaa UV-valolla näkyväksi tai sitten vaan esim. taitella paperi auki)

Esim. Joh. 14:16-17 Pyydän Isää antamaan teille toisen rohkaisijan, joka on kanssanne ikuisesti. Hän on Totuuden Henki; --- Te tunnette hänet, koska hän pysyy luonanne ja on teissä.

TAI 1. Joh. 4:12-13 Kukaan ei ole koskaan nähnyt Jumalaa. Silti hän pysyy luonamme, jos rakastamme toisiamme. Näin hänen rakkautensa tarkoitus toteutuu meissä. Me pysymme Jumalassa ja Jumala meissä. Tiedämme sen siitä, että hän on antanut meille Henkeään.

TAI Joh. 14:26-27 Isä lähettää teille minun nimissäni rohkaisijan, Pyhän Hengen. Hän opettaa teille kaiken ja palauttaa mieleenne sen, mitä minä olen sanonut. Minä jätän teille rauhan; annan teille oman rauhani. --- Rohkaiskaa sydämenne älkääkä pelätkö

Toimintapisteet:

1. **Rukousilmapallot**

***Tarvikkeet:***

*Ilmapalloja*

*permanent-tusseja*

*tarroja*

**Pisteen ajatus:** Vaikka Jeesus meni taivaaseen, meillä on yhteys häneen. Rukous on tapa kertoa ajatuksiamme hänelle. Jeesuksen lähdön kunniaksi hänelle voidaan pitää juhlat, läksiäisjuhlat. Juhliin tarvitaan tietysti ilmapalloja. Koska nämä ilmapallot ovat rukousilmapalloja, ne ovat samalla tapa olla Jeesuksen yhteydessä.

Puhalla ensin ilmapallo (tai jos on heliumia käytettävissä, niin täytetään sillä). Ei liian täyteen. Rukoiltavan asian voi kirjoittaa yhdellä sanalla ilmapalloon tai piirtää (permanent-tussit) tai voi valita tarran tai tarroja, joka kuvaa mielessä olevaa rukousta ja koristella ilmapallon niillä.

Ilmapallot saa mukaan, mutta niitä voidaan käyttää myös yhteisessä osiossa esirukouksena.

1. **Odottaminen**

***Tarvikkeet:***

*saippuakuplia*

*sekuntikello tai kännykkä ajanottoon,*

*paperia ja kynä (rastihenkilölle)*

**Pisteen ajatus**: Jeesus pyysi opetuslapsia odottamaan, että he saisivat Pyhän Hengen. Hän sanoi, ettei siihen menisi enää kauan, vain muutama päivä. Jonkun kivan asian odottaminen on välillä vaikeaa, aika tuntuu kuluvan hitaasti.

Osaatko odottaa yhden minuutin? Osallistujat laittavat silmät kiinni ja yrittävät arvioida, milloin minuutti on kulunut. Kun arvelee minuutin kuluneen, voi avata silmänsä ja mennä puhaltamaan saippuakuplia. Rastihenkilö ottaa aikaa ja laittaa silmänsä avanneiden ajat muistiin. Kun kaikki ovat avanneet silmänsä, rastihenkilö kertoo, kuinka lähelle minuuttia osallistujat osuivat Saippuakuplien puhaltelua saa vielä jatkaa.

1. **Kuningas-Jeesus**

***Tarvikkeet:***

*Iso paperi tai yhteen teipattuja fläppipapereita*

*Liituja/vesivärejä/värikyniä*

**Pisteen ajatus:** Uskontunnustuksessa kerrotaan Jeesuksen taivaaseen astumisesta näin: ”Astui ylös taivaisiin, istuu Jumalan, Isän kaikkivaltiaan oikealla puolella…” Jeesuksella on kaikki valta taivaassa ja maan päällä. Mitä se tarkoittaa? Millainen kuningas Jeesus on ja mistä hän pitää?

Monista kuninkaista on maalattu kuva, joka kertoo jotain heistä. Tehdään Jeesuksesta yhteinen piirustus. Jokainen saa piirtää siihen haluamansa asian, joka kertoo jotain siitä, millainen Jeesus on ja mistä hän pitää.

1. **Pyhä Henki avaa Jumalan Sanaa - salaviesti**

***Tarvikkeet:***

*Viestejä (materiaalin lopussa)*

*kyniä*

*Morseaakkosia (materiaalin lopussa)*

**Pisteen ajatus:** Yksi Pyhän Hengen tehtävistä on opettaa. Mitä siihen liittyy? Selvitä jompikumpi kysymys ratkaisemalla salakirjoitus.

Oikeat vastaukset:

**Miten Jeesus sanoo Pyhän Hengen auttavan meitä?**

**Pyhä Henki** opettaa teille kaiken ja palauttaa mieleenne kaiken, mitä olen teille puhunut. Joh. 14:26

Miten Pyhä Henki liittyy Raamattuun?

Jokainen Jumalan Hengestä syntynyt kirjoitus on hyödyllinen (opetukseksi ja kasvatukseksi Jumalan tahdon mukaiseen elämään) 2. Tim. 3:16

1. **Pyhä Henki Puolustaja**

***Tarvikkeet:***

*Pehmopalloja tai ilmatäytteisiä muovipalloja*

*maali tai maalintolpat*

*(voi olla myös jonkun muun pelin tarvikkeet)*

**Pisteen ajatus:** Missä tilanteissa kristitty tarvitsee puolustajaa? Mitä vastaan? Keksitään yhdessä asioista.

Rastinpitäjä toimii maalivahtina tai puolustajana. Pallot ovat niitä asioita, joilta tarvitsemme puolustusta. Rastinpitäjä yrittää torjua joko yksi kerrallaan osallistujien potkimia palloja (tai pienemmät voivat potkia palloja myös samaan aikaan). Halutessaan myös muut saavat kokeilla puolustajana toimimista. Vaikka me emme aina pysty kaikissa tilanteissa onnistumaan puolustamisessa, Pyhä Henki onnistuu.

1. **Hengen hedelmät -taisting**

***Tarvikkeet:***

*Pieniksi pilkottuja hedelmiä*

(9 erilaista) ja coctailtikkuja (esim. banaani, omena, viinirypäle, pensasmustikka, meloni, mango, kiwi, päärynä, ananas)

***TAI*** *heldemäsoseita/-pyreitä tai -mehuja (9 erilaista) ja ruokalusikoita*

(esim. mango, persikka, mustikka, ruusunmarja, kuningatar, päärynä, omena, mansikka, luumu)

*talouspaperia*

*silmäsiteet*

**Pisteen ajatus:** Hengen hedelmää taas ovat rakkaus, ilo, rauha, kärsivällisyys, ystävällisyys, hyvyys, uskollisuus, lempeys ja itsehillintä. Näitä vastaan ei ole laki.

Gal. 5:22-23

Laita hedelmät/sosepurkit lautaselle ja laita niiden päälle läpinäkymätön kippo. Kirjoita jokaisen lautasen eteen yksi hengen hedelmä: rakkaus, ilo…. Ennen aloittamista tarkista osallistujien allergiat!

Osallistujilla on silmäsiteet (tai silmät kiinni). Heille annetaan joko käteen cocktailtikku, jonka päässä on hedelmänpala tai tiputetaan heidän lusikalleen pieni määrä sosetta. Hedelmät käydään läpi yksitellen. He saavat arvata, miltä hedelmältä maistuu rakkaus, entä ilo jne.

1. **Evankeliumi kaikkeen maailmaan**

***Tarvikkeet:***

*kertakäyttömukeja (pahvi- tai muovimuki)*

*maalarinteippiä*

*sekuntikello tai kännykkä ajanottoon (jos halutaan)*

**Pisteen ajatus:** Apostolien teoissa kerrotaan, että Jeesus lähtiessään sanoi opetuslapsilleen näin: ”Mutta te saatte voiman, kun Pyhä Henki tulee teihin, ja te olette minun todistajani Jerusalemissa, koko Juudeassa ja Samariassa ja maan ääriin saakka.” Auta opetuslapsia viemään evankeliumi Jerusalemista maan ääriin mahdollisimman nopeasti.

Teippaa maalarinteipillä lattiaan yksinkertainen rata, jossa on muutamia mutkia. Voit radan alkuun laittaa X ja loppuun maaliviivan tai paperilapuilla Jerusalem (aloitus) ja maan ääret (lopetus). Mukiin voi kirjoittaa evankeliumi.

Mukia pitää puhaltamalla ohjata radan läpi. Jos se menee viivojen ulkopuolelle, sen voi siirtää takaisin reitille. Pisteen vastaava ottaa aikaa, kuinka kauan evankeliumilla kestää.

1. **Läksiäisjuhlat**

***Tarvikkeet***

*Kasvomaalaustarvikkeet*

*juhlakoristelua (jos halua)*

**Pisteen ajatus:** Jeesus oli iloinen, että pääsi kotiin taivaaseen Isänsä luo. Siksi helatorstai on juhlapäivä. Jeesuksen läksiäisjuhlia voi juhlistaa jollain erityisellä, vaikka juhlaan sopivalla kasvomaalauksella.

1. **BFF Askartelu**

***Tarvikkeet*** (korujen mukaan)

*naruja ja pyykkipoikia (*[*https://makingfriends.com/bracelet\_klutz/*](https://makingfriends.com/bracelet_klutz/)*)*

***TAI*** *Helmiä ja kuminauhaa*

***TAI*** *Hama-helmiä, kuminauhaa, muotteja, silitysrauta ja levinpaperia*

**Pisteen ajatus:** Vaikka Jeesus lähti taivaaseen, hän on luvannut olla Pyhän Hengen avulla aina kanssamme. Vaikka ystävä ei olisi koko ajan lähellä, on tapoja muistaa, että hän on silti ystävämme. Yksi niistä on ystävyyskoru. Voit tehdä yhden tai sitten kaksi samantyylistä korua. Koska Jeesukselle on vaikea antaa toista korua, voit antaa sen jollekin muulle ystävälle.

Askarrellaan BFF-koru naruista (<https://makingfriends.com/bracelet_klutz/>)

tai Helmistä ja kuminauhasta

tai Hama-helmistä koru/ystävyysmuistaminen

1. **Orvokin istutus**

***Tarvikkeet***

*orvonkin taimet/siemenet*

*multaa*

*ruukut*

**Pisteen ajatus:** Onko sinulla jotain tiettyä asiaa tai esinettä, joka muistuttaa ystävästä? Esim. piirustus, koru, jokin yhteinen juttu? Mikä muistuttaisi Jumalasta? Se voi olla Raamattu, kirkko, rukouskivi tai jokin muu juttu. Jumala on kuitenkin luonut kaiken eli tavallaan koko luonto muistuttaa hänestä ja hänen rakkaudestaan sekä huolenpidostaan.

Koska kesä on lähestymässä, tänään istutetaan orvokki muistuttamaan siitä, että Jumala on meitä lähellä ja pitää meistä huolta. Ajatuksena Luuk. 12:27-28 sovellettuna

**Miten Jeesus sanoo Pyhän Hengen auttavan meitä?**

**.--. -.-- …. .-.-**

 **…. . -. -.- ..**

**--- .--. . - - .- .-**

 **- . .. .-.. .-.. .**

**-.- .- .. -.- . -. ,**

 **-- .. - .-.-**

 **--- .-… . -.**

**.--. ..- …. ..- -. ..- -**

**Koko jae** Joh. 14:26

Miten Pyhä Henki liittyy Raamattuun?

**.--- --- -.- .- .. -. . -.**

**.--- ..- -- .- .-.. .- -.**

**…. . -. --. . … - .-.-**

**… -.-- -. - -.-- -. -.-- -**

**-.- .. .-. .--- --- .. - ..- …**

**--- -.**

**…. -.-- ---. -.. -.-- .-.. .-.. .. -. . -.**

Koko jae 2. Tim. 3:16

Morseaakkoset

A .-

B -…

C -.-.

D -..

E .

F ..-.

G --.

H ….

I ..

J .---

K -.-

L .-..

M --

N -.

O ---

P .--.

Q --.-

R .-.

S …

T -

U ..-

V …-

W .--

X -..-

Y -.--

Z --..

Å .--.-

Ä .-.-

Ö ---.